

**Ο Αντιπρόεδρος του ΚΟΑ στα 40χρονα**

**της Κυπριακής Ομοσπονδίας Υποβρυχίων Δραστηριοτήτων**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής παρευρέθηκε στην εκδήλωση για τα 40χρονα της Κυπριακής Ομοσπονδίας Υποβρυχίων Δραστηριοτήτων, εκπροσωπώντας τον Οργανισμό και τον Πρόεδρο Ανδρέα Μιχαηλίδη.

Η εκδήλωση έγινε την Παρασκευή 10 Μαρτίου 2023 στο Ολυμπιακό Μέγαρο στη Λευκωσία και τελούσε υπό την αιγίδα του Προέδρου της Ένωσης Δήμων Ανδρέα Βύρα. Ο Αντιπρόεδρος του ΚΟΑ τόνισε στον χαιρετισμό του τη σταθερή στήριξη του Οργανισμού στο άθλημα και στην Ομοσπονδία, την οποία συνεχάρη για τη δουλειά που γίνεται αυτά τα 40 χρόνια. Παράλληλα συμμετείχε στις βραβεύσεις που έγιναν.